**KO PO PRAZNIKIH ZADIŠI - VELIKA NOČ**

Približuje se VELIKA NOČ - krščanski praznik, ki pa ni samo to. Velika noč je povsod v Sloveniji povezana s številnimi običaji in kulinaričnimi posebnostmi in je del bogatega ljudskega in kulturnega izročila. Prav je, da se tudi mi seznanimo s temi običaji, zato so tudi naloge danes povezane z VELIKO NOČJO.

**NAVODILA ZA IZVEDBO NALOGE ( četrtek, 2.4 )**

**Čas za izvedbo naloge do četrtka 16.4**

1. **Naloga VELIKONOČNI OBIČAJI** (**naloga je obvezna za vse**)
2. Poišči čim več zanimivosti povezanih z običaji ob veliki noči:
* povprašaj starše, stare starše (priložnost, da jih pokličeš),
* pobrskaj po različnih spletnih straneh (povezava do ene je tukaj<https://www.slovenec.org/2018/03/21/slovenski-ljudski-obicaji-cvetna-nedelja-velika-noc-in-binkosti/>),
* pobrskaj po svojem spominu, kaj že veš o veliki noči.
1. zbrane podatke na poljuben način predstavi. Izdelaš lahko:
* PowerPoint predstavitev
* Kratko seminarsko nalogo (ne potrebuješ računalnika, lahko jo napišeš ročno, slike pa narišeš)
* Plakat (uporabi risalni list, hrbtno stran lista koledarja, zlepi manjših več listov skupaj)
* Posnemi kratek filem (če to znaš ali rad počneš)

**Nalogo do 16.4 pošlji na moj e naslov.**

**Druga in tretja naloga ostajata podobni kot prejšnjič. Izberi eno in jo opravi.**

 2. Naloga **DOMAČA OPRAVILA od 3.4 do 15.4**

Vsak dan izberi **eno** opravilo in ga opravi.

Izbiraš lahko med:

1. pomagaj pri pripravi zajtrka/ kosila, večerje
2. pripravi mizo in pogrinjke za zajtrk/ kosilo, večerjo
3. pospravi po kosilu/ večerji in pomij posodo ali jo zloži v pomivalni stroj

O svojem delu vodi dnevnik. Kako to storiš? Preprosto - nariši tabelo in vanjo vpisuj datume in dejavnost, ki si jo opravil. Da si delo res opravil, lahko potrdijo starši s svojim podpisom.

Primer tabele

|  |  |  |
| --- | --- | --- |
| Datum  | Kratek opis opravila | Podpis staršev |
| 3.4 | Pripravila zajtrk za vso družino(ocvrte kruhove rezine, čaj, kava) |  |
| 4.4 | Pripravila pogrinjke za kosilo* zložila prtičke
* pripravila pribor
* nabrala šopek
 |  |

**Fotografijo tabele pošlji na moj e naslov v četrtek, 16. 4**

3.naloga **KUHAM IN PEČEM**

Če rad kuhaš in pečeš, lahko spet preskusiš svoje kuharske sposobnosti.

Seveda izbereš lahko svoj recept in pripraviš, kaj po svojem izboru iz sestavin, ki jih boš našel/a v shrambi.

Ker pa je čas pred veliko nočjo, pa lahko narediš tudi

* VELIKONOČNE VENČKE IZ KRUŠNEGA TESTA; recept lahko najdeš na <https://oblizniprste.si/slastni-kruh/velikonocni-pisani-vencki/>)
* NAGAJIVE ZAJČKE IZ JAJČK; recept najdeš na povezavi <https://www.dobertek.com/recepti/navihani-polnjeni-pirhi/>

Ne pozabi na higieno in varnost pri delu. Predvsem, pa ne pozabi pospraviti za seboj.

**Fotografije svojih kuharskih umetnij pošlji do četrtaka 16. 4 na moj e naslov**.

Lahko pa jih skupaj s kratkim opisom pošlješ tudi knjižničarju Andreju, da jih objavi v spletnem

časopisu.

Pa še zelo pomembno obvestilo. Nujno preberi.

 **Nagrada za vse tiste, ki ste poslali fotografije/poročila o opravljeni prvi nalogi –**

**naloge 2 ali 3 VAM NI TREBA OPRAVITI (razen, če to želite ☺)**

Veliko uspeha pri delu in seveda » NAJ RATA«!